hindi niya binabasa ang mga pamahayagang dumarating sa kaniyang buhat sa espana, sapagkat balubalutan kung tanggapin at ang pagkakita noon ay nakapagpapahikab sa kaniya; ang mga paghahakang kaniyang napulot na pawang gamit na, ay nangangailangan ng abuloy na dagdag, at dooy wala ang kaniyang mga mananalumpati; at kahit na malalakas ang laro sa mga casino sa maynila at mayroon ding nangingristo, gaya ng sa mga lipunan sa madrid, gayon man ay hindi naman ipinahihintulot sa mga tinuran ang ano mang talumpati upang buhayin ang mga imbot sa politika. custodio ay hindi tamad; gumagawa ng higit sa pagnanasa lamang, kumikilos; at sa pagkakilala niyang sa pilipinas siya malilibing at sa pag aakalang yaon ang kaniyang makikilusan, ay pinag ukulan ng kaniyang mga pagsusumikap at inakalang mapabubuti sa pagbabalak ng maraming pagbabago at mga panukalang kawiliwili.